ISAMBILILO 12
Uzye Ungacita Wuli Pakuti Upalamile kwe Leza?
1. Uzye e Leza akakwivwa amapepo yonsi?
E Leza akalonda awantu awamitundu yonsi ukupalamila kwe weliwe mwi pepo. (Amalumbo 65:2) Nanti cawa wo-o, asamapepo yonsi yano akakwivwa nanti ukuzumilizya, ndivino amapepo yamulume wino asisunga umuci icete, yatanga yasukwe. (1 Peter 3:7) Swinya napano awina Israeli wayanga inkolelo ukucita iviwipe, Leza walesile ukwasuka ampepo yawo. Nakauzyenye, ipepo acintu cimwi cino cayiwela. Nanti ciwe wowo, Leza akakwivwa amapepo yawawembu ndiwalapa.—Wazya Ayizeya 1:15; 55:7
2. Uzye tungapepa wuli?
Tuzipizilevye ukupepa kwe Kelewula witu, e Yehava. (Mateyu 4:10; 6:9) Swinya, amuno tutasililicila, aciyanenye ukuti tuwapepela mwi zina lye Yesu po wafwila imembu zitu. (Yohani 14:6) E Yehova asilonda ukuti tuwanyocezya nyocezya amapepo yakuti umuntu winji wawalika nanti akusunjila mumutwe. Yehova akalondavye ukuti amapepo yitu, yawafuma pamwezo.—Wazya Mateyu 6:7; Wafilipi 4:6, 7.
E Kelewula witu, akakwivwa namapepo yano tungapepa mumwezo. (1 Samueli 1:12, 13) E Leza akalonda ukuti tuwapepa impindi iyili yonsinye, tungapepa umutondotondo nu usiku, pa kulya napo twawa ni ntazi.—Wazya Amalumbo 55:22; Mateyu 15:36.
3. Nga acani cino Awina Klistu wakalongana ponga?
Ukupalamila kwe Leza asacipepuke amuno twikala na wantu wano watasuwila mwe Leza swinya wakalola ngati ilayo lyakuti munsi muliwa umutende alya kulotavye. (2 Timoti 3:1, 4; 2 Peter 3:3, 13) Acino tukalonda ukuwomelezyanya.—Wazya Waheberi 10:24, 25.
Ukuzanwa nawantu wano wakunda Leza, kukakwavwilizya ukuti naswenye tumukunde. Ukulongana ni Nte Zyakwe Yehova, kungawomya isuwilo litu.—Wazya Waroma 1:11, 12.
4. Ungacita wuli pakuti upalamile kwe Leza?
Ungapalamila kwe Yehova ndi ukwelenganya pe vino wasambilila mwe Baibolo. Uzipizile ukwelenganya pe vino ungasambilila pa miwele, amasundo na vino walaya. Ukupepa nu kwelenganya pe Leza, kukatwavwa ukusalifya pa lukundo lwakwe na mano yakwe.—Wazya Joshua 1:8; Amalumbo 1:1-3.
Pakuti upalamile kwe Leza, uzipizile ukuwa ni suwilo mwe weliwe. Nomba isuwilo lyawa nge acimelwa cino cikalondekwa ukusembelezya. Ndi ukulonda ukuti isuwilo lyako liwome, ukasi uwayizusya kawilikawili vino wasuwila mwenemo.—Wazya Mateyu 4:4; Waheberi 11:1, 6.
5. Uzye ukupalamila kwe Leza kungakwavwa wuli?
E Yehova watemwa awantu wano wamutemwa. Angawacinjilila ku vintu ivili vyonsinye vino vingavulunganya isuwilo lyawo swinya ni suwilo lya kwikala uwumi wa pe na pe. (Amalumbo 91:1, 2, 7-10) Akatucenjezya pa miwele ya wumi yino ingatuletela intazi ku wumi witu nu kumala icimwemwe.—Wazya Amalumbo 73:27, 28; Jemusi 4:4, 8.
bem_Latn tum_Latn bem_Latn bem_Latn tum_Latn bem_Latn bem_Latn bem_Latn bem_Latn bem_Latn tum_Latn bem_Latn bem_Latn tum_Latn bem_Latn